**M E S T O  Š A Ľ A - Útvar hlavného kontrolóra**

**Mestské zastupiteľstvo v Šali**

**S t a n o v i s k o**

**k dodržaniu podmienok pre prijatie návratných zdrojov financovania mestom Šaľa**

Hlavný kontrolór mesta Šaľa preveruje podľa ustanovenia § 17 ods. 14 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“) dodržanie podmienok pre prijatie návratných zdrojov financovania pred ich prijatím.

Podľa ustanovenia § 17 ods. 6 zákona o rozpočtových pravidlách územnej samosprávy môže obec na plnenie svojich úloh prijať návratné zdroje financovania, len ak:

1. *celková suma dlhu obce neprekročí 60 % skutočných bežných príjmov predchádzajúceho rozpočtového roka a*
2. *suma ročných splátok návratných zdrojov financovania, vrátane úhrady výnosov a suma splátok záväzkov z investičných dodávateľských úverov neprekročí v príslušnom rozpočtovom roku 25 % skutočných bežných príjmov predchádzajúceho rozpočtového roka znížených o prostriedky poskytnuté v príslušnom rozpočtovom roku obci z rozpočtu iného subjektu verejnej správy, prostriedky poskytnuté z Európskej únie a iné prostriedky zo zahraničia.*

Pri skúmaní dodržania podmienok pre prijatie návratných zdrojov financovania podľa § 17 zákona o rozpočtových pravidlách na prijatie nového úveru vo výške **1 330 000,00 EUR** možno konštatovať, že mesto Šaľa predpokladá k 31.12.2022 skutočné bežné príjmy vo výške **22 737 700,00 EUR**.

V nasledovnej tabuľke uvádzame prehľad čerpania úverov mesta Šaľa a ich ročné splátky, úroky a výšku nesplatenej istiny k 31.12.2023 pri čerpaní úveru vo výške 1 330 000,00 EUR.

|  |  |  |  |  |  |  |
| --- | --- | --- | --- | --- | --- | --- |
| **Veriteľ** | **Splátka istiny + úrok k 31.12.2022** | | **Výška nesplatenej istiny k 31.12.2022** | **Splátka istiny + úrok k 31.12.2023** | | **Výška nesplatenej istiny k 31.12.2023** |
|
|
| **Úrok** | **Istina** | **Úrok** | **Istina** |
| **ŠFRB I** | 26 052,56 | 48 514,60 | 632 303,40 | 24 098,38 | 50 468,78 | 581 834,62 |
| **ŠFRB II** | 10 388,96 | 19 072,48 | 252 292,55 | 9 620,71 | 19 840,73 | 232 451,82 |
| **ŠFRB III** | 14 211,63 | 31 727,25 | 1 384 406,53 | 13 888,34 | 32 050,54 | 1 352 355,99 |
| **ŠFRB IV** | 48 758,69 | 105 503,71 | 4 751 584,97 | 47 686,12 | 106 576,28 | 4 645 008,69 |
| **UNI Credit reštrukturaliz. 5 821 189,35** | 12 500,00 | 447 784,00 | 5 373 405,35 | 150 000,00 | 447 784,00 | 4 925 621,35 |
| **Štátna pôžička NFV 474 914,00** | - | - | 474 914,00 | - | - | 474 914,00 |
| **Nesplatený**  **úver 500 000,00** | 1 000,000 | - | 500 000,00 | 10 000,00 | - | 500 000,00 |
| **Nový úver**  **1 330 000,00** |  |  |  | 30 000,00 | - | 1 330 000,00 |
| **SPOLU** | **112 911,84** | **652 602,04** | **13 368 906,81** | **285 293,55** | **656 720,33** | **14 042 186,47** |

Celková suma dlhu mesta Šaľa pre účely posudzovania dodržania podmienok pre prijatie návratných zdrojov financovania sa rozumie súhrn záväzkov vyplývajúcich zo splácania istín návratných zdrojov financovania, záväzkov z investičných dodávateľských úverov a ručiteľských záväzkov mesta a pri navrhovanom úvere v roku 2023 vo výške **1 330 000,00** **EUR** by k 31.12.2023 mala dosiahnuť výšku nesplatenej istiny v sumu **7 230 535,35 EUR**, čo bude predstavovať **31,80 %** očakávaných bežných príjmov rozpočtového roka 2022. Z uvedeného vyplýva, že celková suma dlhu mesta nepresiahla zákonom stanovenú hranicu 60% očakávaných bežných príjmov predchádzajúceho rozpočtového roka 2022.

V roku 2023 bude suma splátok návratných zdrojov financovania a záväzkov z investičných úverov vo výške **942 013,88 EUR**, t.j. **6,19 %** skutočných bežných príjmov predchádzajúceho rozpočtového roka znížených o transfery (7 531 450,00 EUR) vo výške **15 206 250,00 EUR**.

Na základe uvedeného preverenia podmienok pre prijatie návratných zdrojov financovania podľa § 17 ods. 14 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p. **k o n š t a t u j e m,** že :

1. Podmienka neprekročenia celkovej sumy dlhu obce v  hodnote 60 % skutočných bežných príjmov predchádzajúceho rozpočtového roka **je splnená.**
2. Podmienka neprekročenia sumy ročných splátok návratných zdrojov financovania v hodnote 25% skutočných bežných príjmov predchádzajúceho rozpočtového roka znížených o transfery **je splnená.**

**ZÁVER**

Vzhľadom k tomu, že sú splnené zákonné podmienky uvedené v § 17 ods. 6 písm.a) a b) zákona č. 583/2004 Z.z. o rozpočtových pravidlách územnej samosprávy v z.n.p.

**o d p o r ú č a m**

Mestskému zastupiteľstvu mesta Šaľa investičný úver vo výške 1 330 000 EUR **schváliť**.

V Šali dňa 13. decembra 2022

Ing. Martina Bartošovičová v.r.

hlavná kontrolórka mesta